Skyrim

Skyrim – provincija Tamriel žemyno šiaurėje, kurios teritorijoje vyksta The Elder Scrolls serijos žaidimų veiksmas. Ji ribojasi su Hammerfell, Cyrodiil, High Rock ir Morrowind provincijomis. Skyrim apgyvendinta šiauriečių rasės atstovais, kurie atvyko iš Atmora žemyno. Seniau provincijoje gyveno dvemerų (arba dvergų) ir falmerų rasės, tačiau šios rasės buvo sunaikintos ir išvarytos iš Skyrim šiauriečių protėvių nedžių.

Istorija 

Skyrim nusiaubta nuo daugelio mūšių provincija, jos teritorijoje visada vyko naršūs karai tarp gyventojų. Manoma, kad pirmieji į provinciją atvyko gyventi Atmora žemyno šiauriečių protėviai nedžiai, nors provincijoje jau buvo įsikūrę ayleidai ir falmerai. Ayleidai ir falmerai nepritarė nedžių atvykimui ir pradėjo kariauti su jais, bet nedžiai buvo stipresni ir seniesiems gyventojams teko išvykti.

Vėliau karingas nedžių karalius Ysgramor išplėtė provincijos teritoriją ir net planavo užimti Morrowind ir High Rock provincijas, tačiau po sunkių ir varginančių mūšių Ysgramor karių armija susilpnėjo, Skyrim skilo į mažas valstybes.

Valstybėse ilgai vyko pilietiniai karai, bet po ilgo laikotarpio Skyrim valstybės vėl susivienijo, atsirado nauja diktatorė – vadė „Vilkų karalienė“, kuri pradėjo žygius į Hammerfell ir High Rock provincijas. Praplėsti provincijos ribų „Vilkų karalienei“ nepavyko, tačiau Skyrim valstybės liko suvienytos.

Šiuo metu Skyrim provincijoje vyksta smulkūs mūšiai tarp jos gyventojų…

Geografija 

Skyrim provincijoje nederlingas dirvožemis, atšiaurus klimatas. Provincijos pietuose įsitaisę kalnai Jerall, jų teritorijoje yra miestas Bruma. Provincijos šiaurėje „Vaiduoklių vandenynas“. Skyrim žemėse gausu miškų ir pievų.

Politinė sistema 

Skyrim yra įsitivirtinusi feodalinė sistema. Skyrim yra padalyta į devynias valdas, iš kurių kiekvieną valdo po vieną Džarlą (angl. Jarl), Džarlai išrenka Aukščiausiąjį Skyrim Karalių

Ekonomika 

Skyrim provincija yra turtinga savo gamtiniais ištekliais ir uolienomis, daugelis provincijos turtingųjų investuoja į jų gavybą, dėl to provincijoje yra turtingų miestų, tačiau mažai, nes didelę dalį miestų sunaikina milžinų ir vandalų atakos.

Architektūra 

Visi pastatai Skyrim provincijoje yra pastatyti iš akmenų ir medienos, kad išsaugotų šiltą orą, pastatų stogai dengti šiaudų ir medienos pluoštais.

Religija 

Skyrim provincijoje garbinami šie dievai: Alduin, Dibella, Orkey, Stuhn, Mara, Tsun, Kyne, Jhunal, Shor, Ysmir, Herma-Mora, Mauloch. Manoma, kad dievas Jhunal yra Nirn imperijos dievas Julianos.

Svarbiausios provincijos vietos 

 Dawnstar – miestas Skyrim provincijos šiaurėje.

 Falkreath – miestas Skyrim provincijos pietuose.

 Markarth – miestas Skyrim provincijos vakaruose.

 Morthal – miestas Skryim provincijos šiaurėje.

 Riften – miestas Skyrim provincijos pietryčiuose.

 Solitude – viena iš įtakingiausių ir turtingiausių grafysčių Skyrim provincijos šiaurės vakaruose.

 Whiterun – miestas Skyrim provincijos rytuose.

 Windhelm – miestas Skyrim provincijos šiaurės rytuose.

 Winterhold – viena iš įtakingiausių ir turtingiausių grafysčių Skyrim provincijos šiaurės rytuose.

Nuorodos 
 
 http://www.uesp.net/ Tinklalapis apie Skyrim provinciją 
 http://www.uesp.net The Elder Scrolls žaidimų serijos mėgėjų svetainė 

The Elder Scrolls

ru:Тамриэль#Скайрим